അസോസിയേഷൻ ഫുട്ബോൾ മത്സരങ്ങൾക്ക് കൂടുതലും ഉപയോഗിക്കുന്ന ഒരു സ്റ്റേഡിയമാണ് സിയോൾ ലോകകപ്പ് സ്റ്റേഡിയം (), സംഗം സ്റ്റേഡിയം എന്നും അറിയപ്പെടുന്നു. 240, ലോകകപ്പ്-റോ, മാപ്പോ-ഗു, സ്യോൾ, ദക്ഷിണകൊറിയ എന്നതാണ് വിലാസം. 2002 ഫിഫ ലോകകപ്പിനായി നിർമ്മിച്ച ഇത് 2001 നവംബർ 10 ന് പ്രവർത്തനമാരംഭിച്ചു. സിയോൾ ഒളിമ്പിക് സ്റ്റേഡിയത്തിന് ശേഷം ദക്ഷിണ കൊറിയയിലെ രണ്ടാമത്തെ വലിയ സ്റ്റേഡിയമാണിത്. ഏഷ്യയിലെ ഏറ്റവും വലിയ ചതുരാകൃതിയിലുള്ള സ്റ്റേഡിയമാണിത്. ഒരു പരമ്പരാഗത കൊറിയൻ പട്ടത്തിന്റെ രൂപത്തിലാണ് ഇതിന്റെ രൂപകൽപ്പന. വിഐപിയ്ക്ക് 816 സീറ്റുകൾ, പ്രസ്സിന് 754 സീറ്റുകൾ, 75 സ്വകാര്യ സ്ക്കൈ ബോക്സ് റൂമുകൾ എന്നിവ ഉൾപ്പെടെ 66,704 സീറ്റുകളാണ് സ്റ്റേഡിയത്തിൽ ഉള്ളത്. 2014 ഫെബ്രുവരിയിൽ ടേബിൾ സീറ്റുകൾ സ്ഥാപിച്ചതിനാൽ ആകെ ശേഷി 66,806 സീറ്റുകളിൽ നിന്ന് 66,704 സീറ്റുകളായി കുറഞ്ഞു. സിയോൾ മെട്രോപൊളിറ്റൻ ഫെസിലിറ്റി മാനേജ്‌മെന്റ് കോർപ്പറേഷനാണ് (എസ്എംഎഫ്എംസി) 2002 ലോകകപ്പ് മുതൽ ഈ സ്റ്റേഡിയം പ്രവർത്തിപ്പിക്കുന്നത്. എഫ്‌സി സിയോൾ 2004 ൽ സിയോൾ ലോകകപ്പ് സ്റ്റേഡിയത്തിനെ അവരുടെ ഹോം ഗ്രൗണ്ടായി സ്വീകരിച്ചു.